Kamis, 09 Mei 2013
RATOK MAK ENGGI (Serial Gurindam Ratok XX)
RATOK MAK ENGGI Kok didangakan ratok mak Enggi Saran Budo Nismah Rumzi Jantuang taraso ditusuak duri Malukoi limpo jo hati Antah ka sia salah di cari Ba itu bana nan tajadi Mandanga sajo lah ciuik nyali Kok marasokan apo lai Talapeh pangarang ba fantasi Atau dek pandai ba puisi Ba gurindam bahaso seni Pandai marangkai baso jo basi Kalau di tiliak di sigi sigi Apo lai amuah ma amati Banyak bana ka tando bukti Baiak di rantau di nagari Malangnyo nasib Mak enggi Maso ketek urang biati Lah bujang urang birahi Lah gaek ndak lai piduli Rambuik hitam lah baragi Lah cakuang dagiang di pipi Lah bakaruik kaniang jo dahi Lah banyak nan tangga gigi Sa umpamo di kantua pagawai negri Ndak lai manjadi kapalo seksi Ndak ado lai blanko jo kwitansi Lah hilang rekanan ba kolusi Rang rumah lah muloi antipati Kadang kadang lah apriori Lah banyak cemburu jo iri Mancaliak tetangga kanan kiri Maleh bajalan sarangkek pai Lah banyak malu jo risi Babimbiang tangan bapacik jari Alasan awak ndak mudo lai Banyak sajo nan taraso gali Lalok pun baganti posisi Bantuak pariuak jo kuali Bak cando balango jo panci Lah talambek kalua nasi Lah acok lupo teh jo kopi Kok lai bana lah babatehi Alasan diabet jo hipertensi Dulu bakolak jo sarabi Kok indak bubua kacang padi Kadang mentega ba apik roti Ba kaleang kaleang susu sapi Kini cukuik jo goreang ubi Atau taleh jo kaladi Abuih pisang sakali-sakali Jo teh paik satangah jadi Kalau dulu kok ka mandi Ba abuihkan ayie satangah panci Sabalun masuak ka garasi Balakekkan sapatu jo dasi Kok kini uruslah sandiri Sauak ayie mandikan diri Ayie angek jo ayie lali Tasarah sa suko hati Antah dek ulah emansipasi Pangaruah radio jo televisi Antah dek hilang tambahan gaji Hasie kolusi jo korupsi Lah banyak bicaro hak azazi Samo randah samo tinggi Salalu manuntuik hak istri Indak takana hak suami Lupo kalau awak padusi Status lah nyato bini Indak lai takana janji Ijab kabul di muko kadi Kok taragak kama ka pai Banya lupo ijin permisi Alasan acok pai mangaji Tanyato banyak pai marumpi Anak lah bak kato si bibi Indak lai ta awasi Kadang lah jaleh pil ekstasi Keceknyo ubek sakik hati Indak salah bait nyanyi Mambaco nasib laki laki Nan bak sapantun kudo bendi Atau bak cando kabau padati Kalua kandang pagi pagi Alun talakik manggosok gigi Alun kalua matohari Tali jo kakang lah bapasangi Kusie kok sadang elok hati Sagu bacancang nan nyo bari Babaruik baruik pungguang jo jari Bagosok gosok katiko mandi Tapi katiko sadang emosi Usah lah sagu ka tacicipi Nan kalua acok dadak basi Kadang jo banto saliguri Rumpuik sarajuik nan bacari Sa garobak urang ba eloi Lutuik lungga lah bangkak kaki Arang ndak lapeh jo kandali Dipunguang cambuik barapi api Panumpang tatap bakandak lari Babusa liyua tangah hari Kusia manyangko gadang hati Dulu tadanga puja jo puji Bunyi sorak allahurabi Bapacu kamari pai Taraso hiduik bagengsi Kinilah sajak baraliah professi Manjadi alat transportasi Manyaingi garobak basi Minumnyo solar makan nyo oli Nan tadanga cacek jo caci Kudo maleh kudo banci Kudo nan indak tau diri Lah panek uarang manggiloi Dari biaro ka bulkiktinggi Dari pikumbuah ka tanjuang pati Salaweh itu nagari Jalan manurun jo mandaki Baban ndak lapeh pulang pai Babagai bagai nan rang isi Sagalo isi paruik bumi Ndak labiah umpamo kuli Sanjo tibo malam mananti Di kandang untuang baratok i Sambia batanyo ka nurani Lamo lai masonyo Innalillahi….????? Ikolah contoh jo suri Ka ganti Introspeksi Walau ndak sadonyo ma alami Nan fakta tak dapek di ingkari Disusun sapuluah jari Maharok maaf baribu kali Bukan bamukasuik garagisi Atau macukia cukia biadi Mohon maaf ambo permisi… 10102012.Y.Jambak
Diposting oleh yanto jambak (Yan Majo Basa) di 02.33
Langganan: Posting Komentar (Atom)
ind_Latn min_Latn min_Latn ace_Latn ind_Latn